cyanic-selkie/wikianc huggingface dataset:
Նյարդային բուլիմիա
Սոցիալական
Երբ փորձեր են արվում բացատրել բուլիմիայի պատճառները կոգնիտիվ կոնտեքստում, Քրիստոֆեր Ֆեյրբրնի կոգնիտիվ-վարքագծային մոդելը համարվում է ոսկե ստանդարտ։ Ֆեյրբրնի մոդելը բնութագրում էր գործընթացը, որով անձը ընկնում է շատակերության և «մաքրման» շրջապտույտի մեջ և այդպիսով առաջացնում է բուլիմիա։ Ֆեյրբրնը պնդում էր, որ քաշի և մարմնակազմության վերաբերյալ չափից շատ մտահոգությունը՝ համակցված ցածր ինքնագնահատականի հետ, կարող են բերել չափազանց խիստ և ոչ ճկուն սննդային սովորույթների։ Հետևապես, այդ ամենը կարող է բերել սննդի ոչ ռեալիստիկ կրճատումների, ինչն էլ իր հերթին՝ ինդուկցել խախտումներ։  Ավելին, խեղաթյուրված մտածողությունը հրահրում է անձին անմիջապես ազատվել ընդունված «ավելորդ» սննդից։ Ընդունված սննդից ձերբազատումը աստիճանաբար վերահսկումից դուրս է գալիս, ստիպելով անձին ազատվել ընդունված սննդից՝ հույս ունենալով այդպիսով հակազդել շատակերությանը։ Ֆեյրբրնի համոզմամբ, այս շրջափուլը շարունակական է ։
Այնուամենայնիվ, Բայրնի և Մքլինզի եզրակացությունները մի փոքր տարբերվում էին Ֆեյրբրնի առաջարկած մոդելից. նրանք պնդում էին, որ նիհարության ձգտումն է քաշը կառավարելու, և հետևապես ընդունված սննդից ազատվելու հիմնական պատճառը։ Հեղինակները համոզված են, որ վերջինս անձին խոցելի է դարձնում, և ոչ թե շատակերությունն է նախորդում սննդից ձերբազատմանը, այլ հակառակը։ Ֆեյրբրնի կոգնիտիվ վարքագծային մոդելը հանդիպում է բուլիմիայով տառապող ոչ բոլոր անձանց մոտ, քանի որ չի կարող այնպիսի բարդ վարքագիծը, ինչպիսին բուլիմիան է նկարագրվել առաջացման եզակի մոդելով։ Բացի այդ, բուլիմիայի առաջացման վարքագծային մոդելը մշակութային բնույթ ունի, և կարող է արևմտյան մշակույթից դուրս չհիմնավորվել։ Ֆեյրբրնի մոդելը, և ընդհանուր առմամբ բուլիմիայի առաջացման վարքագծային տեսությունն ավելի նկարագրող է, քան բացատրական։ Ավելին, պատճառահետևանքային կապի պարզաբանումը բարդ է, քանի որ հնարավոր է՝ աղավաղված սնուցումն է բերում աղավաղված ընկալմանը, և ոչ թե հակառակը  ։ Գրականության մեջ տեղեկություններ կան նաև սեռական բռնության և հետագայում բուլիմիայի զարգացման միջև կապի մասին. զեկուցված բռնի սեռական կոնտակտի տարածվածությունն ավելի մեծ է բուլիմիայով անձանց, քան անորեքսիայով անձանց շրջանում ։
Սոցիալ-մշակութային տեսանկյունից բուլիմիայի պատճառներն ուսումնասիրելիս պարզ է դառնում, որ «Նիհար իդեալի միջազգայնացումը» նշանակալի դեր ունի այս հարցում։ Վերջինս բնութագրվում է դեպի գրավչության սոցիալական իդեալներ մարդկանց ձգտումով։ Հետազոտությունները ցույց են տվել, նորաձևության ամսագրեր կարդացող երիտասարդ կանայք ավելի շատ հակում ունեն բուլեմիայի ախտանշանների առաջացման, քան այն կանայք, ովքեր չեն կարդում նման ամսագրեր։ Դա շարունակում է ցուցադրել մեդիայի դերը հիվանդության զարգացման մեջ ։
Մարդիկ սկզբում ընդունում և «գնում են» այդ իդեալները, հետո ջանքեր գործադրում դրանց հասնելու և հասարակության կողմից ընդունված գրավչության չափանիշներին համապատասխանելու համար։ Ջ. Կևին Թոմսոնը և Էրիկ Ստայսը պնդում են, որ ընտանիքը, տարիքակիցները, և հատկապես մեդիան նպաստում են այդ իդեալների ընդունմանն ու դրանց ձգտելուն։ Բացի այդ, անգամ նիհար անձը կարող է իրեն անհարմար զգալ իր մարմնի մեջ, քանի որ դա ոչ միշտ է համապատասխանում հենց հասարակության կողմից ստեղծված նիհար իդեալին։ Այսպիսով, մարդկանց՝ սեփական մարմնում անհարմարավետության զգացումը կարող է հագնեցնել մարմնի նկատմամբ դժգոհության և ստեղծալ  հակում դեպի նիհարություն։ Աստիճանաբար, սեփական մարմնի նկատմամբ դժգոհությունը նիհարության ձգտելու հետ համատեղ նպաստում է խիստ սննդակարգերի և այլ նեգատիվ էֆեկտների, որն էլ աստիճանաբար տանում է դեպի բուլեմիայի ախտանիշների շատացմանը։ Շատակերությունը կարող է բերել ինքնատելության, որն էլ, ավելորդ քաշից խուսափելու համար, ընդունված սննդից ազատվելու փորձերի ։
Թոմսոնի և Ստայսի հետազոտությունը նպատակ ուներ ուսումնասիրել թե ինչ աստիճանի է մեդիայի ազդեցությունը նպաստում նիհար իդեալի միջազգայնացմանը։ Նրանք կատարել են ռանդոմիզացված հետազոտություններ (ավելի ճիշտ՝ ծրագրեր), որտեղ երիտասարդ կանանց սովորեցնում էին, ինչպես լինել ավելի քննադատող, երբ հարցը վերաբերում է մեդիային։ Արդյունքները ցույց տվեցին, որ իրազեկվածության բարձրացումը լավ արդյունքներ տվեց և նիհար իդեալների պատկերները մեդիայում ավելի քիչ էին նպաստում նիհար իդեալի միջազգայնացմանը ։ Փաստորեն, ոչ թե հենց նիհար իդեալը, այլ հստակ քաշով մյուս անձանց հետ սեփական անձի ասոցացումն է որոշում բուլիմիայով մարդու ինքնազգացողությունը եւ ինքնագնահատականը։ Այն մարդիկ որոնք ասոցացնում են իրենց նիհար մոդելների հետ, վերջիններիս տեսնելիս դրական գնահատական են ցուցաբերում, և հակառակը, մարդիկ ովքեր իրենց ասոցացնում են ավելորդ քաշի հետ՝ նիհար մոդելներին տեսնելիս բացասական գնահատական են ցուցաբերում ։
Ախտորոշում
Բուլիմիայի սկիզբը հաճախ լինում է դեռահասության ընթացքում՝ 13-ից 20 տարեկանում, հաճախ՝ նախկինում ճարպակալում ունեցող անձանց շրջանում։ Հաճախ, նույնիսկ հաջող բուժման և ռեմիսիայի պարագայում, հետագա կյանքում դիտվում են մեծաքանակ սննդի ընդունման և «մաքրման» դրվագներ ։ ԱՄՆ չափահաս բնակչության 0,5%-ը և դեռահասների 0,9%-ը բուլիմիայով տառապում է ամբողջ կյանքի ընթացքում ։ Ըստ հետազոտությունների տվյալների՝ նյարդային բուլիմիան կարող է ընդգրկել մեծահասակ բնակչության 1 %-ը, որոնց կեսը ամբողջությամբ վերականգնվում է 10 տարի անց, 1/3-ը՝ մասամբ, և 10-20%-ը դեռևս կունենա բուլիմիայի ախտանիշներ ։
Բուլիմիայով տառապող դեռահասներն ավելի մեծ հավանականությամբ են ունենում կատարելության ձգտում և կենտրոնացում սննդի վրա՝ համեմատվելով տարիքակիցների հետ։ Սա վկայում է, որ սեփական անձից բարձր սպասելիքները և ոչ ռեալիստիկ նպատներին ձգտելը ավելի շուտ ինդուկցված են ներքին գործոններով, քան արտաքին՝ սոցիալական սպասելիքներով ։
Չափանիշներ
Համեմատած անորեքսիայի հետ, բուլիմիան հաճախ ավելի դժվար է ախտորոշվում, քանի որ բուլիմիայով հիվանդ անձինք հիմնականում ունենում են նորմալ, կամ նորմայից քիչ բարձր քաշ։ Շատ դեպքերում բուլիեմիայով անձինք կարող են ունենալ էականորեն խանգարված սնուցում և խիստ ֆիզիկական ակտիվություն՝ չհամապատասխանելով բուլիմիային ախտանիշների ամբողջական խմբին ։ Վերջերս, հոգեկան խանգարումների ախտորոշիչ և վիճակագրական 5-րդ ձեռնարկը վերանայվել է, ինչի արդյունքում նյարդային բուլիմիայի և անորեքսիայի ախտորոշման չափանիշները «թուլացել» են ։  Այս ձեռնարկի կողմից օգտագործվող ախտորոշման չափանիշները ներառում են շատակերության հաճախակի էպիզոդները՝ համակցված նույն ժամանակ քաշի ավելացումից խուսափելու անթույլատրելի մեթոդների հետ ։ Ախտորոշումը պահանջում է, որ շատակերության և դրանց «կոմպենսացման» էպիզոդները գրանցվեն շաբաթական առնվազն 1 անգամ՝ շարունակակական 3 ամսվա ընթացքում ։ Ախտորոշումը հաստատվում է միայն այն դեպքում, երբ  տվյալ վարքագիծը նյարդային անորեքսիայի ախտանշախմբի մեջ չի դիտվում, և երբ վարքագիծը ավելի կարևորում է մարմնի քաշի կամ արտաքին տեսքի վրա կենտրոնացումը։ Սովորաբար, «մաքրումը» ավելի բնորոշ է բուլիմիայի ծանր դեպքերին ։
Բուժում
Ընդունված են բուժման 2 հիմնական տեսակներ՝ հոգեդեղորայքային և հոգեսոցիալական ։
Հոգեթերապիա
Բուլիմիայի հոգեթերապևտիկ բուժման մի քանի մեթոդներ կան։ Կոգնիտիվ վարքագծային թերապիան (ԿՎԹ), որը օգնում է կառավարել բուժառուի մոտ առաջացած մտքերը և ներառում է վարքագծային էքսպերիմենտներ (օրինակ՝ «արգելված» սննդամթերքի օգտագործումը փորձի ընթացքում) էֆեկտիվության քիչ ապացույցներ ունի ։
Մոդսլիի ընտանեկան թերապիան, որը ներդրվել է Լոնդոնի Մոդսլիի հոսպիտալում և օգտագործվում է անորեքսիայի բուժման համար, խոստումնալից արդյունքներ է ցուցաբերել նաև բուլիմիայի բուժման համար ։
ԿՎԹ-ն ցուցաբերել է բավականին էֆեկտիվություն բուլեմիայի բուժման համար մեծահասկների շրջանում, սակայն թույլ փաստարկներ ունի դեռահասների շրջանում օգտակարության վերաբերյալ ։ Չնայած ԿՎԹ-ն ֆինանսապես շահավետ է և օգնում է անձանց ինքնուրույն աշխատել իրենց խնդրի վրա, ընտանիքի աջակցությունն այս հարցում կարող է լավ արդյունքներ ցույց տալ դեռահասների բուժման համար։ Դեռահասները դեռևս ֆիզիկական և հոգեկան զարգացման փուլում են և իրենց գլխուղեղը դեռևս աստիճանաբար զարգանում է ։ Այդ իսկ պատճառով, դեռահասները իրենց տարիքում դեռևս կարող են չգիտակցել բուլիմիկ վարքագծերի հետևանքների լրջությունը,  հետևապես ավելի քիչ մոտիվացված լինել փոփոխություն մտցնելու ։ Հետևապես, ընտանիքի աջակցությունը դեռահասների բուժման համար կարևոր դեր ունի և օգնում է ընտանիքին մասնակցել իրենց դեռահասի սննդի ընտրությունների և վարքագծերի մեջ, ինչպես նաև ինքնուրույն կառավարել իրավիճակը և այդպիսով աստիճանաբար դեռահասին հնարավորություն տալ դառնալ ավելի ինքուրույն և հասուն ։
Դեղամիջոցներ
Սերոտոնինի հետզավթման սելեկտիվ ինհիբիտոր (ՍՀԶՍԻ) հակադեպրեսանտների կիրառումը թույլ օգտակարություն ունի ։ Դրանք ներառում են Ֆլուոքսետինը, որը սննդի և դեղամիջոցների վարչության (FDA-Food and Drug Administration) կողմից հաստատված դեղամիջոց է բուլիմիայի բուժման համար. այլ հակադեպրեսաններից Սերտալինը ևս կարող է էֆեկտիվ լինել բուլիմիայի բուժման համար։ Թոպիրամատը ևս կարող է օգտակար լինել, սակայն այն ունի ավելի շատ կողմնակի ազդեցություններ ։
Ցույց է տրվել, որ դեղամջոցների համակցումը հոգեթերապիայի հետ, լավացնում է արդյունքը, սակայն ոչ մի հետազոտություն ցույց չի տվել բուժման տեսակների համակցման առանձնահատուկ ուժեղ արդյունքը։ Բուժման դրական արդյունքները ներառում են շատակերությունից ձեռնպահությունը, սեփական մարմնակազմվածքի և քաշի վրա կենտրոնացման թուլացումը, ավելի թոյլ հոգեբանական ախտանշաններ, ավելի շավ սոցիալ ադապտացում և կրկնման հավանականության իջեցումը ։
Այլընտրանքային բուժում
Որոշ հետազոտթյուններ ցույց են տալիս հիպնոթերապիայի արդյունավետությունը ։
Համաճարակաբանություն
Ընդհանուր բնակչության շրջանում բուլիմիայի տարածվածության մասին տվյալները սուղ են, և հիմնականում դա պարզող հետազոտությունները անցկացված են կա՛մ հոսպիտալների բուժառուների, կա՛մ ավագ դպրոցի աշակերտների, կա՛մ էլ համալսարանի ուսանողների շրջանում։ Վերջիններիս արդյունքները տարբեր են՝ 0.1% -ից 1.4% տղամարդկանց, և 0.3%-ից 9.4% ատարածվածությամբ՝ կանանց շրջանում ։ Բուլիմիայի ժամանակային միտումների վերաբերյալ ուսումնասիրությունները ևս ոչ հստակ արդյունքներ են տալիս :Գելդերի, Մեյոյի և Գեդդեսի (2005) պնդմամբ բուլիմիան տարածված է 15-40 տարեկան տարիքային խմբի կանանց 1-2%-ի շրջաննում։ Բուլիմիան առավել հաճախ է հանդիպում զարգացած երկրներում և ապացուցված է, որ քաղաքներում դրա տարածվվածությունը 5 անգամ ավելի շատ է, քան գյուղական համայնքներում ։ Կա տարածված կարծիք, ըստ որի բուլիմիան առավել հաճախ առաջանում է միջին խավի ընտանիքների աղջիկների շրջանում, սակայն 2009 թ.-ին արված հետազոտությունը ցույց է տվել, որ ամենացածր ընտանեկան հասույթ ունեցող խմբի աղջիկները 53%-ով ավելի մեծ հավանականությամբ են ձեռք բերում բուլիմիա, քան ամենաբարձր հասույթ ունեցող խմբի աղջիկները ։
Այն մասնագիտությունների անձանց շրջանում, որտեղ իդեալիզացված են նիհարության գաղափարները (օրինակ՝ պար, գիմնաստիկա, մոդելային մասնագիտություններ, չիրլիդինգ, վազք, թատրոն, լող, դայվինգ, ձիավարություն, գեղասահք), սնման խանգարումների առաջացման հավանականությունն ավելի մեծ է ։ Համարվում է, որ բուլիմիան առավել տարածված է կովկասյան ազգերում ։ Այնուամենայնիվ, վերջին հետազոտությունները պարզել են, Աֆրոամերիկացի դեռահաս աղջիկները 50%-ով ավելի մեծ հավանականություն ունեն ցուցաբերելու բուլիմիկ վարքագիծ (շատակերություն և «մաքրում»), քան սպիտակամորթ նույն տարիքի աղջիկները ։
Ստուգաբանություն
Բուլիմիա տերմինը գալիս է հունարեն βουλιμία boulīmia, «ցլի քաղց» բառից, կազմված է βοῦς bous, «ցուլ» և λιμός, līmos, «քաղց» արմատներից. Հիվանդության գիտական անվանումն է bulimia nervosa, որը բառացի թարգմանովում է որպես «նյարդային ցլի քաղց»։
Մինչև 20-րդ դարը
Փաստարկները ցույց են տալիս, որ չնայած նրան, որ մինչև 1979 թ.-ը բուլիմիայի ախտանիշները հայտնի չէին, շատակերությունը և «մաքրումը» բավականին տարածված էին որոշ հին մշակույթներում։ Առաջին բուլիմիկ վարքագիծը նկարագրված է Քսենոփոն Անաբասիսի աշխատություններում ՝ մ.թ.ա. 370 թ.-ին, որտեղ խոսվում է, թե ինչպես հույն զինվորներն իրենց «մաքրեցին» փոքր ասիայի լեռներում։ Պարզ չէ, թե արդյոք նշված «մաքրումը» հրահրված էր շատակերությամբ ։ Հին Եգիպտոսում բժիշկները խորհուրդ էին տալիս «մաքրումը»՝ ամսական 1 անգամ, 3 օր տևողությամբ, առողջությունն ամրապնդելու համար ։ Այս պրակտիկան բխում էր համոզմունքից, որ մարդու հիվանդությունների պատճառը սնունդն է։ Հին Հռոմում մի ամբողջ օր տևող խնջույքների ժամանակ բարձր խավի ներկայացուցիչները փսխում էին՝ ստամոքսում նոր սննդի համար «տեղ ազատելու» համար ։ Կլավդիոս և Վիտելիոս կայսրերը երկուսն էլ ավելորդ քաշի պատճառով հաճախ դիմում էին «մաքրմանը» ։
Պատմական վկայությունները ցույց են տալիս, որ որոշ սրբեր, որոնց մոտ ճգնավորության պատճառով զարգացել էր անորեքսիա, կարող էին նույնպես դիմել բուլիմիկ վարքի Սբ. Մարիամ Մագդաղենացին (1566–1607) և Վերոնիկա Գիուլիանին (1660–1727) ունենում էին շատակերության նոպաներ, ինչպես իրենք էին պնդում, սատանայական գայթակղություններին տրվելով ։ Սբ. Եկատերինան (1347–1380) հայտնի է սննդից խիստ սահմափակումներով՝ համարելով որ դա իրեն ազատում է մեխքերից։ Նա մահացել է սովից՝ 33 տարեկան հասակում ։
Չնայած նրան, որ որպես հեգեբանական ախտահարում «նյարդային բուլիմիան» համեմատաբար նոր տերմին է, «բուլիմիան», որպես շատակերությունը բնութագրող տերմին, հայտնի է դարեր ի վեր ։ Բաբելոնյան թալմուդում նկարագրված են բուլեմիկ վարքագծեր, սակայն գիտնականները կարծում են, որ դա վերաբերում է զուտ շատակերությանը՝ առանց «մաքրման» կամ բուլեմիայի հոգեկան հետևանքների ։ Փաստացի, 17-19-րդ դարերի բուլեմիայի մասին վկայող աղբյուրներում դեպքերի 1/4-ում է միայն շատակերությունը զուգակցվել «մաքրման» հետ, և չի դիտվել փսխում հրահրելու կամ քաշ կորցնելու միտում ։
20-րդ դար
Դարեր ի վեր բուլիմիան նկարագրվել է որպես ախտանիշ, սակայն ոչ քաշի վերահսկման համատեքստում ։ «Մաքրումը», այնուամենայնիվ, նկարագրվում է անորեքսիայով հիվանդ անձանց մոտ և կապակցվում էր ավելի շուտ ստամոքսի ցավի, քան քաշի վերահսկման մեթոդների հետ ։
1930 թ.-ին ուսումնասիրվեցին 1917թ.-ից 1929թ.-ը Մեյո կլինիկա (Mayo clinic) ընդունված բոլոր անոռեկսիայով բուժառուները։ Արդյունքում պարզվեց, որ նրանց 55-65%-ը զեկուցել է ինքնական փսում՝ քաշի ավելացման հետ կապակցված տագնապը մարելու համար ։ Տվյալները ցույց են տալիս, որ ընդհուպ մինչև 20-րդ դարի կեսերը «Մաքրումը» շարունակում էր կիրառվել քաշի վերահսկման համար։ Այդ ժամանակաշրջանից մեզ հասած շատ հիվանդությունների նկարագրություններ (case studies) համապատասխանում են բուլիմիայի ներկայից ախտորոշման չափանիշերին 1939 թ.-ին Րահմանն ու Րիչարդսոնը նկարագրել են, որ իրենց մոտ բուժվող 6 անորեքսիայով հիվանդ բուժառուներից 1-ը ունենում է շատակերության էպիզոդներ, և ևս մեկը՝ ինքնուրույն դրդված փսխում ։ 1932թ.-ին Վուլֆը բուժում էր D բուժառուին, որի մոտ նկարագրվում էին շատակերության հակման ինտենսիվ շաբաթներ տևող էպիզոդներ և արդյունքում՝ հաճախ փսխումներ ։ D բուժառուն, ով մեծացել էր բռնապետ հոր ենթակայության տակ, իրեն ճնշված էր զգում իր քաշի պատճառով, և կարող էր օրեր շարունակ սովի մատնել իրեն՝ այդպիսով արագ քաշ կորցնելով։ Մեկ այլ բուժառու՝ Էլլեն Ուեսթը, նկարագրված 1958թ.-ին բժիշկ Լյուդվիգ Բինսուանգերի կողմից, ավելորդ քաշի պատճառով ծաղրանքի էր ենթարկվում իր ըկերների կողմից և քաշ կորցնելու համար ակտիվորեն վահանագեղձի հորմոնալ հաբեր էր ընդունում, հետագայում անցնելով նաև լուծողականների և փսխման ։ Նա ամեն օր ուտում էր տասնյակներով նարինջ և մի քանի ֆունտ լոլիկ, նորմալ սննդի ընդունումները բաց թողնելով։ Հոգեբուժական հաստատություն տեղափոխվելուց հետո Էլլենը շարունակում էր քաշ կորցնել՝ հիմնականում ինքնուրույն խթանված փսխման միջոցով  Այնուամենայնիվ, չնայած փաստին, որ այդ ժամանակվա բուժառուները համապատասխնաում էին բուլիմիայի ախտորոշման ներկայիս ցուցանիշներին, նրանք չէին կարող հստակ ախտորոշվել՝ հոգեկան խանգարումների ախտորոշումների և վիճակագրության ձեռնարկում դրանց բացակայության պատճառով ։
Բուլիմիկ ախտանշանների աճող տարածվածությունն այս շրջանում կարող է պայմանավորված լինել 20-րդ դարում նիհարության նոր իդեալների առաջացմամբ ։ Սեփական ավելորդ քաշով պայմանավորված ամոթը առաջացավ 1940-ական թվականներին, երբ հասարակության մեջ տարածվել դրա վերաբերյալ ծաղրանքը։ 1950-ականները իրապես գրանցեցին հասարակության մեջ միտոմ դեպի նիհարություն ։
1979 թ.-ին, Ջերալդ Ռասսելը առաջին անգամ հրապարակեց բուլիմիայի նկարագրությունը, որում կային տեղեկություններ «գիրանալու պաթոլոգիական վախով» բուժառուների մասին, որոնք շատ էին ուտում, և ազատվում էին ընդունված սնննդից ։ Նա բացատրեց հիվանդության լրջությունը (քանի որ այն կարող էր բերել դեպրեսիայի և ինքնասպանության) և հստակեցրեց բուժման մեթոդները ։ 1980 թ.-ին բուլիմիան հատնվեց Հոգեկան խանգարումների ախտորոշման եւ վիճակագրության 3-րդ ձեռնարկի մեջ, որից հետո բուլիմիայի նկարագրված դեպքերը կտրուկ շատացան ։ Վաղ 1980-ականներին հիվանդության տարածվածությունը հասավ մինչև 40՝ 100000 բնակչի հաշվով , որն իջավ մինչև 27՝ 100000 բնակչի հաշվով 1980-ականների վերջին -1890-ականների սկզբին ։ Այնուամենայնիվ, բուլիմիայի տարածվածությունը դեռևս շատ ավելի բարձր էր, քան անորեքսիայինը, որը այդ ժամանակահատվածում գրանվում էր 14 մարդու մոտ՝ 100000 բնակչի հաշվով ։
1991 թ.-ին Կենդլերը նկարագրեց բուլիմիա ունենալու գումարային ռիսկը (cumulative risk) այն անձանց շրջանում որոնք ծնվել էին տարբեր ժամանակահատվածներում՝ մինչև 1950 թ.-ը, 1950-1959թ.-ը և 1959թ.-ից հետո 1959թ.-ից հետո ծնված անձանց շրջանում բուլիմիայի առաջացման ռիսկը  շատ ավելի բարձր էր, քան մյուս երկու խմբերում ։
Աասթա Հանսթեեն
Աասթա Հանսթեեն, նորվեգացի նկարչուհի, բանաստեղծուհի, ֆեմինիստուհի։ Համարվում է Նորվեգիայի առաջին պրոֆեսիանալ նկարչուհին։
Կենսագրություն
Ծնվել է Քրիստիանիում (Օսլոյի մոտ) մաթեմատիկայի և աստղագիտության բնագավառում պրոֆեսորի ընտանիքում։ 1844 թվականին գնում է Կոպենհագեն` տարրական գեղարվեստական կրթություն ստանալու, որտեղ սովորել է Յորգեն Ռյոդի մոտ, այնուհետև մասնավոր կերպով սովորել է տարբեր նկարիչների մոտ (առաջին հերթին Յոհան Գորբիցայի մոտ)։ 1849 թվականին գնացել է Դյուսելդորֆ և 3 տարի սովորել է Դյուսելդորֆի արվեստների ակադեմիայում, որպես նկարչուհի պատկանում է Դհուսելդորֆի գեղարվեստական դպրոցին։ Վերադառնալով Նորվեգիա` 1853-1855 թվականներին աշխատել է Քրիստիանիում որպես դիմանկարչուհի և շուտով դառնում է հայտնի ու պահանջված (նրա ամենահայտնի աշխատանքը իր հոր դիմանկարն է, որը նկարել է 1853 թվականին)։ 1855 թվականին նրա նկարները ցուցադրվել են Փարիզում` միջազգային ցուցադրության ժամանակ։ Սակայն այդ նույն թվականին պատվերների մեծ քանակության և նյարդային լարվածության  պատճառով թողել է նկարչությունը և գնացել է ապրել Տելեմարկում, որտեղ ուսումնասիրել է նորվեգական տեղի բարբառը և վերադառնալով հայրենի քաղաք` լեզվաբանության դասեր է տվել։ Հետաքրքրվելով նյունորսկ բարբառով` 1862 թվականին գիրք է հրատարակել («Skrift og Umskrift i Landsmaalet») և դարձել է այդ լեզվով գրող առաջին կինը։ Բացի այդ նյունորսկ  բարբառով 1850-60-ական թվականներին գրել է մի շարք բանաստեղծություններ, որոնցում քննադատել է քաղաքային կյանքը և հանդես եկել ավանդական մշակույթը պահպանելու համար։ 1871 թվականներին գրքույկներ է հրատարակել, որոնցում հանդես է եկել կանանց իրավունքների մեծացման համար, որի համար էլ  ձեռք է բերել ճանաչում, սակայն նաև նեգատիվ հեղինակություն։
Ըստ ժամանակակիցների հիշողությունների` առանձնանում է կոշտ բնավորությամբ, 1870-ական թվականներին սրճարան էր այցելում (որն այդ ժամանակ անսովոր էր նորվեգացի կանանց համար), իր տանն ունեցել է գինու մառան, ծայրահեղ վատ է վերաբերվել կրոնին և իր վարքի շատ կողմերով ձգտել է նմանակել տղամարդկանց` դառնալով ծաղրի և քննադատության առարկա։ Ժամանակակից Նորվեգիայում, սակայն, նրա կերպարը մեծ հարգանք է վայելում։ Ընկերական հարաբերությունների մեջ է եղել Հենրիկ Իբսենի հետ` դառնալով նրա «Հասարակության սյուները» պիեսի հերոսուհին ։
Տրեսկորե Բալնեարիո
Տրեսկորե Բալնեարիո (Trescore Balneario), կոմունա Իտալիայում, տեղակայված է Լոմբարդիա մարզի Բերգամոյի գավառում ։
Վարեշ
Վարեշ (Vareš), քաղաք Բոսնիա և Հերցեգովինայում, համանուն համայնքի վարչկենտրոնը։ Սարաևո քաղաքից գտնվում է 45 կիլոմետր հեռավորության վրա։ Համարվում է Բոսնիա և Հերցովինայի Դաշնության Զենիցա-Դոբոյ կանտոնի մի մասը։ 2013 թվականի մարդահամարի տվյալների համաձայն քաղաքում բնակվել է 8․892 մարդ ։
Տրեսկորե Բալնեարիո
Բնակչությունը՝ 8902 մարդ (ըստ 2006 թվականի տվյալների)։ Խտությունը կազմում է 599 մարդ/կմ²։ Տարածքը՝ 13.31 կմ²։ Փոստային ինդեքս՝ 24069։ Հեռախոսային կոդ՝ 035։
Վարեշ
Բնակչություն
Մարդահաբարի տվյալներ   ՝
Տրեսկորե Բալնեարիո
Ծանոթագրություններ
Կատեգորիա:Իտալիայի բնակավայրեր
Վարեշ
Արտաքին հղումներ
Կատեգորիա:Բոսնիա և Հերցեգովինայի բնակավայրեր
Պրովինցիայի մայրամուտը
Պրովինցիայի մայրամուտը, Ակսել Բակունցի «Սև ցելերի սերմնացանը» ժողովածուի պատմվածքներից է, որը հրատարակվել է 1932 թվականին։
Պատմվածքի գրության ժամանակ
1930-ական թվականների պատմվածքը արտացոլում էր պատմական ժամանակաշրջանի ոգին։ Իրականությունը գեղարվեստորեն վերարտադրելու համար հեղինակները դիմում էին արձակի փոքր ձևերին, որոնք նպատակահարմար էին ժամանակի խնդիրների արտացոլմանը։ Պատմական այս ժամանակաշրջանի գլխավոր թեման «երկու աշխարհի սահմանագծում» կանգնած հին և նոր մարդու գոյության հարցն էր։ Այս թեմային անդրադարձան ժամանակի գրողներից շատերը՝ Դերենիկ Դեմիրճյանը, Ստեփան Զորյանը, Միքայել Մանվելյանը և Ակսել Բակունցը։ Հատկանշական է Ակսել Բակունցի «Պրովինցիայի մայրամուտը» պատմվածքը, որը թեև լույս տեսավ 1932 թվականին, սակայն եղավ ժամանակի խնդիրների լավագույն ամփոփումը ։
Սյուժե
Պատմվածքը նկարագրական բնույթի է, պատմողը հեղինակն է։ Պատմվածքում հերոսներ չկան։ «Պրովինցիայի մայրամուտը» պատմվածքը Երևանի Աստաֆյան փողոցի մասին է, որը ինքնատիպ է։ Այս փողոցը առանձնանում է քաղաքի մյուս փողոցներից և՛ իր վարքուբարքով, և՛ մարդկանցով։ Այն սովորական առումով փողոց չէ, այլ ունի այնպիսի հատկանիշներ, որոնք բնորոշ են միայն Աստաֆյան փողոցին։ Այս փողոցի բնակիչների քայլվածքն անգամ տարբեր է՝ կարծես հոգևոր երթ լինի։  Աստաֆյան  փողոցում առավոտյան տներն երևում են մշուշի մեջ, և տիրում է խորին լռություն։ Առաջինը փողոց են դուրս գալիս դռնապանները՝ փողոցը մաքրելու համար, այնուհետև՝ կաշեգործները, հյուսները, դարբինները, հնոցապանները։ Սրանց հաջորդում են գործավարները, մեքենաագրուհիները, հաշվապահները, հաշվետարները, քարտուղարները, մանր բաժնի վարիչները և այլն։ Մինչև ժամը տասը փողոցը լցված է լինում աղմուկով ու փոշով։ Օրվա մյուս ժամերն աչքի չեն ընկնում նշանակալից իրադարձություններով։ Եվ միայն գիշերը, երբ բոլորը քնած են լինում, փողոցում հայտնում է անանուն մարդը։ Նա նստում է բարձրում և նայում քաղաքի լույսերին, դաշտին և հեռվում գտնվող լեռներին։ Անանուն մարդը ուներ իր երազը. նա երազում էր փակել փողոցի բոլոր մուտքերը կավե պատերով և թողներ միայն մի դռնակ, որով կմտներ մի սայլ։ Նա ցանկանում էր քանդել բոլոր քարաշեն տները և դրանց փոխարեն կառուցեր կավե խրճիթներ։ Նա ցանկանում էր տեսնել համեստ աղջիկներ, որոնք սափորով գինի կբերեին հնձանը։ Նա ուզում էր, որ այդ աղմկոտ փողոցը դառնար հանգիստ, և նրա դիմաց միշտ տեսներ Արարատ լեռը։ Անցավ որոշ ժամանակ, անանուն մարդու կանգնած վայրում գտան մի վերարկու, հնաձև գլխարկ և կոշիկներ։ Եվ պատմում են, որ մի մարդ՝ հին տարազով, երբեմն անցնում է փողոցով, Աբովյան (Աստաֆյան փողոցի ներկայիս անվանումը) փողոցում սպասում տրամվային, և երբ անցնելիս  է լինում քաղաքով, հայացքը հառում է բարձ լեռանը՝ հույս ունենալով մի օր բարձրանալ նրա գագաթը ։
Գաղափարական բովանդակություն
Ակսել Բակունցը «Պրովինցիայի մայրամուտը» պատմվածքում պատկերում է հնի ու նորի պայքարը, նորի անխուսափելի հաղթանակը, որը իր ողբերգական ազդեցությունն է ունենում անհատի կյանքում։ Իր գաղափարները արտահայտելու համար Ակսել Բակունցը միջնորդ դարձրեց Աստաֆյան փողոցը։  Փողոցի սալահատակի քանդումը դառնում է նոր աշխարհի սկիզբը և հին աշխարհի մարդու կործանման պատճառը։ Ակսել Բակունցը անանուն մարդու կերպարով  ցույց տվեց խեղճ մարդու իր պատկերացումը, որը, իր երազի հետ մենակ մնալով, ապավինում է բնությանը՝ հոգեպես կապվելով նրա յուրաքանչյուր մասնիկին ։
Ծանոթագրություններ
Կատեգորիա:Վիքիպեդիա:ԵՊՀ ԻՄ հոդվածներ 2023 Կատեգորիա:Ակսել Բակունցի ստեղծագործություններ
Օուեն Չեմբեռլեն
Օուեն Չեմբեռլեն (Owen Chamberlain, ), ամերիկացի ֆիզիկոս, Ամերիկայի Միացյալ Նահանգների Ազգային ԳԱ անդամ (1960 թ.)։ Ավարտել է Դորտմունդի քոլեջը (1941 թ.)։ 1942-1946 թվականներին աշխատել է Լոս Ալամոսի լաբորատորիայում, մասնակցել ատոմային ռումբի ստեղծմանը։ 1948 թվականից աշխատում է Կալիֆոռնիայի համալսարանում (Բերկլի), 1958 թվականից՝ նույն համալսարանի պրոֆեսոր։
Աշխատանքները վերաբերում են միջուկային ֆիզիկային և տարրական մասնիկների ֆիզիկային։ 1955 թվականին աշխատակիցների հետ հայտնագործել է հակապրոտոնը։
Նոբելյան մրցանակի դափնեկիր (1959 թվականին Էմիլիո Սեգրեի հետ)։
Անովկա (գյուղ, Սումիի շրջան)
Անովկա (Ганнівка), գյուղ Ուկրաինայի Սումիի մարզի Սումիի շրջանում։ Բնակավայրը նախկինում նաև անվանվել է Վերետենովսկի, Անինսկայա։
Արտաքին հղումներ
Կատեգորիա:Ուկրաինայի Սումիի մարզի Սումիի շրջանի բնակավայրեր Կատեգորիա:Ուկրաինայի գյուղեր
Ջեյ Վինսենթ
Ջեյ Ֆլետչեր Վինսենթ (Jay Fletcher Vincent, ), ամերիկացի պրոֆեսիոնալ բասկետբոլիստ։
Արտաքին հղումներ
Կատեգորիա:Ամերիկացի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Դալաս Մավերիքսի բասկետբոլիստներ Կատեգորիա:Վաշինգտոն Վիզարդսի բասկետբոլիստներ Կատեգորիա:Դենվեր Նագեթսի բասկետբոլիստներ Կատեգորիա:Սան Անտոնիո Սփըրսի բասկետբոլիստներ Կատեգորիա:Ֆիլադելֆիա Սևնթի Սիքսերսի բասկետբոլիստներ Կատեգորիա:Լոս Անջելես Լեյքերսի բասկետբոլիստներ
Արտահանում
Արտահանում՝ հասկացությունն առաջացել է բառից, որը բառացիորեն նշանակում է երկրի սահմանից դուրս հանել ապրանքներ և ծառայություններ։ Այդպիսի ծառայությունների և ապրանքների գնորդին ընդունված է անվանել «ներմուծող», իսկ արտաքին վաճառողին՝ «արտահանող»։ Ներկայումս ցանակացած ապրանքների և ծառայությունների ներմուծումը, որը իրականացվում է իրավական օրենքներով մի երկրից մյուսը, համարվում է առևտրային ոլորտում ամենատարածված գործունեության տեսակներից մեկը։ Ահա թե ինչու, արտահանման հետ միասին ներմուծումը կազմում է միջազգային տնտեսական հարաբերությունների հիմքը։
Հիմնական տեղեկություններ
Ապրանքների արտահանումը որոշակի հատկություններով նյութական բարիքների դուրսբերումն է։ Ծառայությունների արտահանումը արտադրական և սպառողական բնույթի ծառայությունների տրամադրումն է արտասահմանյան գործընկերներին։ Կապիտալի արտահանումը միջոցների ներդրումներն են՝ արտասահմանում սեփական արտադրություն կազմակերպելու համար։
Գոյություն ունեն ապրանքների արտահանման հետևյալ տեսակները՝ տվյալ երկրում արտադրվող և վերամշակվող ապրանքների դուրսբերում, ապրանքների արտահանում (հատկապես հում և կիսաֆաբրիկատ) արտասահմանում մշակելու և հետագայում վերադարձնելու համար, հայրենական ապրանքների ժամանակավոր արտահանում (ցուցահանդեսների, տոնավաճառների, աճուրդների և այլն), որին հաջորդում է հետվերադարձը, ապրանքների միջկորպորացիոն առաքում, վերարտահանում՝ ապրանքների դուրսբերում, որոնք նախկինում դուրս են բերվել երկրից առանց մշակման վերարտահանող երկրում կամ վաճառվել են միջազգային աճուրդներում, բորսաններում ։
Ներմուծման և արտահանման արժեքների հիմնական ցուցանիշներից մեկը պետության համար համարվում է առևտրի հաշվեկշիռը։ Այն արտացոլում է ապրանքների ու ծառայությունների արտահանման և ներմուծման տարբերությունը երկրում։ 2010 թ. դրությամբ այդ վարկանիշում առաջատար դիրք են զբաղեցնում համապատասխանաբար Գերմանիան, ՉԺՀ-ն և Ռուսաստանի Դաշնությունը։ Միևնույն ժամանակ այս ցուցանիշը չի կարող ճշգրիտ արտահայտել երկրի տնտեսական դրությունը։ Արտահանման ծավալով Ռուսաստանը զբաղեցնում է միայն 10-րդ տեղը։ Առաջին տեղում ԵՄ-ն է ։
Ծանոթագրություններ
Կատեգորիա:Տնտեսագիտական տերմիններ Կատեգորիա:Միջազգային առևտուր Կատեգորիա:Մաքսային իրավունք Կատեգորիա:Համաշխարհային տնտեսություն
Կանադական հայկական կոնգրես
Կանադական հայկական կոնգրես (Canadian Armenian Congress), հայկական կազմակերպություն։
Պատմություն
Հիմնվել է 1948 թվականի ապրիլի 3-ին։ Հիմնադիրներ և անդամներ՝ Ջոն Մուրադյան, Լևոն Պապայան, Երվանդ Փաստրմաճյան, Քերովբե Պտուկյան, Ջոն Տեր-Ստեփանյան, Սեդրակ Ատուրյան։ Պատվո նախագահն էր աշխարհահռչակ լուսանկարիչ Յուսուֆ Քարշը։
Նպատակ
Կոնգրեսի գլխավոր նպատակն էր դյուրացնել հայ գաղթականների մուտքը Կանադա, փոխել տալ հայերի նկատմամբ երկրի ներգաղթի քաղաքականությունը։ Կոնգրեսի ջանքերի շնորհիվ կոնգրեսի խորհրդարանի 1952 թվականի հուլիսի 4-ի նիստի քննարկումների արդյունքում հայերը հանվել են «ասիական ցեղ» դասակարգումից։
1952 թվականից սկսած՝ կոնգրես ներգաղթած հայը կարող էր իր հերթին երաշխավորել մի այլ հայի, ինչի շնորհիվ աճել է ներգաղթողների թիվը։ 1950-1966 թվականներին կոնգրես է ներգաղթել 6337 հայ։ 1968 թվականին կոնգրեսի ներգաղթի նախարարության որոշմամբ Կոնգրեսը, որը քսան տարի գործակցել էր նախարարության հետ, լուծարվել է։
Կատեգորիա:Կանադահայ հասարակական կազմակերպություններ
Գըրմա
Գըրմա, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Պեչեսկի
Պեչեսկի (Печеськи), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Պեչեսկի գյուղում բնակվում էր 398 մարդ։ Բնակավայրը զբաղեցնում է 7,37 կմ² տարածք։ Բնակչության խտությունը կազմում էր 54 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Խմելնիցկիի շրջանի բնակավայրեր Կատեգորիա:Ուկրաինայի գյուղեր
Սառցային գոտի
Սառցային գոտին երկրագնդի բնական գոտիներից մեկն է։ Այն հայտնի է նաև որպես արկտիկական և անտարկտիկական անապատների գոտի։
Գոտում տիրապետում են հավերժական ձյունն ու սառցադաշտերը։
Տարածման շրջաններ
Սառցային գոտին տարածվում է երկրագնդի ծայր հյուսիսային և ծայր հարավային շրջաններում։
Հյուսիսային կիսագնդում այն ընդգրկում է Հյուսիսային Սառուցյալ օվկիանոսը, առափնյա որոշ շրջանները, շրջակա կղզիները, Գրենլանդիան, իսկ Հարավային կիսագնդում` Անտարկտիդա մայրցամաքը։
Կլիմա
Սառցային գոտուն բնորոշ է արկտիկական (Հյուսիսային կիսագնդում) և անտարկտիկական (Հարավային կիսագնդում) կլիման։
Այստեղ ձմեռը երկարատև է, ցուրտ, դաժան և սառնամանիքային, իսկ ամառը` կարճատև և ոչ տաք։
Ձմռանը այստեղ լինում են երկարատև գիշերներ, իսկ ամռանը՝ երկարատև ցերեկներ։
Ամռանը, չնայած Արեգակը մի քանի ամիս մայր չի մտնում, սակայն հորիզոնում գրաված ցածր դիրքի պատճառով նրա ճառագայթները սահում են երկրի մակերևույթի վրայով և չեն տաքացնում այն։
Ամռան ամիսների միջին ջերմաստիճանը տատանվում է 0 °C-ի շուրջ, իսկ ձմռանը՝ -20°-ից մինչև -55 °C-ի։ Անտարկտիդայում գրանցվել է մինչև 89,2°С զրոյից ցածր ջերմաստիճան։
Մթնոլորտային տարեկան տեղումների քանակը քիչ են՝ 100 - 200 մմ.։
Հողեր
Որոշ շրջաններում, որտեղ սառույցը որոշակիորեն հալվում է, առաջանում են քարային և սաղմնային (կմախքային) հողեր։
Կենդանական աշխարհ
Գոտում կենդանական աշխարհը նույնպես աղքատ է։
Կարելի է հանդիպել սպիտակ արջ, խոյացուլ, ջրերում՝ կետ, ծովացուլ, փոկ, ծովային կատու, թռչուններից՝ նրբափետուր այդերուկ (Հյուսիսային կիսագնդում) և պինգվիններ (Անտարկտիդայում)։
Յուրացում
Բևեռային գոտիներում մշտական բնակչություն չկա։ Գրենլանդիայում բնակվում է շուրջ 60.000 մարդ, որոնց մեծ մասը էսկիմոսներ են։
Որոշ շրջաններում հիմնված են գիտահետազոտական կայաններ։
Կատեգորիա:Աշխարհագրություն Կատեգորիա:Բնություն
Arktik səhralar Desert polar Polární pustina Kältewüste Polar desert Desierto polar Külmakõrb Kylmyysaavikko Pustynia lodowa Deserto polar Поларне пустиње Polaröken Зона арктичних пустель
Դայան Ֆար
Դայան Ֆար (Diane Farr, ), ամերիկացի դերասանուհի, որն առավել հայտնի է «Թվեր» հեռուստասերիալում խաղացած ՀԴԲ-ի լրտես Մեգան Ռիվզի դերով։
Կենսագրություն
Դայան Ֆարը ծնվել է իտալա-իռլանդական ընտանիքում։ Տասներկու տարեկանից եղել է մոդել, իսկ տասնինը տարեկանում նվաճել է «Միս Նյու Յորք» տիտղոսը։ Ավարտել է Նյու Յորք նահանգում գտնվող Սթոունի Բրուքի և Լաֆբորոյի (Լաֆբորո, Անգլիա) համալսարանները։ Ուսումն ավարտելուց հետո ճանապարհորդել է աշխարհով՝ լինելով Աֆրիկայում, Թայլանդում, Ավստրալիայում, Հոնկոնգում և եվրոպական երկրներում։ Հեռուստաէկրանում առաջին անգամ հայտնվել է 1992 թվականին։ Հիմնականում նկարահանվում է հեռուստասերիալներում։ Առավել հայտնի դերը «Թվեր» հեռուստասերիալում խաղացած ՀԴԲ-ի լրտես Մեգան Ռիվզի դերն է ։ Գրել է նոն ֆիքշն ժանրի երկու գիրք (2001, 2006), ինչպես նաև Esquire, Glamour և Cosmopolitan ամսագրերի համար հոդվածներ։
2006 թվականին Ֆարն ամուսնացել է Սյունգ Յոնգ Չանգի (Seung Yong Chung) հետ ։ Հաջորդ տարի զույգն ունեցել է որդի՝ Բեքեթ Մանկուսո Չանգը (Beckett Mancuso Chung), իսկ 2008 թվականին ծնվել է երկվորյակ աղջիկներ՝ Սոյեր Լյուսի Չանգը և Կոկո Թրինիթի Չանգը (Sawyer Lucia Chung, Coco Trinity Chung) ։
Զաստենկի (գյուղ, Կրասնինսկի շրջան)
Զաստենկի (Застенки), գյուղ Ռուսաստանի Սմոլենսկի մարզի Կրասնինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Մեգի Ռոջերս
Մարգարեթ Դեբայ Ռոջերս, առավել հայտնի է որպես Մեգի Ռոջերս, ամերիկացի երգչուհի, երգերի հեղինակ և երաժշտական պրոդյուսեր Մերիլենդ նահանգի Իսթոն քաղաքից։ Նա հայտնի է դարձել, երբ նրա «Alaska» երգը կատարվել է Ֆարել Վիլյամսի համար մաստեր կլասսի ընթացքում Նյու Յորքի համալսարանի Քլայվ Դեյվիսի անվան Երաժշտության ձայնագրման ինստիտուտում ։ Նա առաջադրվել է Գրեմմի մրցանակին «Լավագուն նոր արտիստ» անվանակարգում ։
Վաղ տարիներ
Ռոջերսը մեծացել է Մերիլենդ նահանգի Իսթոն քաղաքի Մայլզ գետի ափերին։ Նրա հայրը Ֆորդի դիլեր է, ով արդեն թոշակի է անցել, իսկ մայրը՝ բուժքույր ։ Նա սկսել է տավիղ նվագել յոթ տարեկանում և սիրում էր Գուստավ Հոլստի և Անտոնիո Վիվալդիի երաժշտությունը։ Այն ժամանակ, երբ Ռոջերսը սովորում էր միջնակարգ դպրոցում, նա իր ռեպերտուարին է ավելացրել դաշնամուրը և կիթառը, և սկսել երգեր գրել ութերորդ դասարանում ։ Ավագ դասարաններում նա հաճախում էր բարձր հեղինակություն վայելող Սենթ Էնդրյու դպրոց-ինտերնատը Դելավերում, և նաև Մերիլենդի Գանսթոն դպրոցը ։
Նյու Յորքի համալսարանում Ռոջերսը երաժշտական լրագրող Լիզի Գուդմանի մոտ էր ստաժավորվում, որի համար նա հավաքել և մշակել է տարբեր երաժիշտների և լրագրողների հետ մի շարք հարցազրույցներ, որոնք հետագայում ընդգրկվել են Գուդմանի «Արի հադնիպենք բաղնիքում» գրքում ։
Մեգին պրակտիկա է անցել Ֆրանսիայում, որտեղ ընկերները համոզել են նրան ակումբ հաճախել։ Նա իր համար նոր ժանր է բացահայտել։ Վերադառնալով տուն, նա պատրաստ էր նոր պարային երաժշտություն ստեղծել և միացնել էլեկտրոնային և ժողովրդական ոճերը ։
Նա ավարտել է Նյու Յորքի համալսարանը 2016 թվականի մայիսին երաժշտության ինժեներինգի ու արտադրության և անգլերենի աստիճանով ։
Երաժշտական կարիերա
Այն բանից հետո, երբ Ֆարելի հետ հոլովակը վիրուսային է դարձել, մի քանի տարբեր ձայնագրման լեյբլներ փորձել են պայմանագիր ստորագրել Ռոջերսի հետ ։ Նա համաձայնվել է պայմանագիր կնքել Capitol Records լեյբլի հետ, որտեղ նա «լիցենզավորում է իր երաժշտությունը սեփական հետքով»։ Եվ արդյունքում նա ունի ավելի շատ իրավունքներ իր ձայնի և կերպարի նկատմամբ, քան շատ արտիստներ այդ նույն տեղում ։ Ռոջերսի մինի ալբոմը՝ «Now That the Light Is Fading»-ը, թողարկվել է 2017 թվականի փետրվարի 17-ին։ Նա թողարկել է իր դեբյուտային ալբոմը՝ «Heard It In a Past Life»-ը 2019 թվականի հունվարին։ Ալբոմը դեբյուտել է US Billboard 200-ի երկրորդ հորիզոնականում ։
Նա իր հեռուստատեսային դեբյուտն է ունեցել Ջիմմի Ֆելոնի երեկոյան շոուի ժամանակ 2017 թվականի փետրվարի 15-ին, Saturday Night Live-ում՝ 2018 թվականի նոյեմբերի 3-ին և Today Show-ում՝ 2019 թվականի հուլիսի 12-ին ։
Նա համարում է Քերի Բրաունսթեյնին, Պաթի Սմիթին, Քիմ Գորդոնին և Բյորկին իր երաժշտական ներշնչման աղբյուրներ ։ Ֆարել Վիլյամսի հետ իր զրույցի ժամանակ Մեգին նշել է, որ սինեսթեզիա ունի։ Իր դեպքում նա կարող է գույներն ընդունել որպես ռեակցիա իր երաժշտության վրա ։
Նա առաջադրված էր «Լավագույն նոր արտիստ» անվանակարգում 62-րդ Գրեմմիի մրցանակաբաշխության ժամանակ։
Շրջագայություններ
Հեդլայն
Փառատոններ
Ռոջերսը ելույթներ է ունեցել Կոաչելլա, Governors Ball, Lollapalooza, SXSW, Boston Calling, Outside Lands, Firefly և Shaky Knees փառատոնների ժամանակ ։
Անձնական կյանք
Ռոջերսը նաև զբաղվում է ակտիվիզմով։ Նրա «Give a Little» երգը ձայնագրվել է այն օրը, երբ Ազգային Դպրոցական Դեմոնստրացիան պահանջել է Կոնգրեսից զենքի կառավարման համար գործողություններ կազմակերպել։ Նա ոգեշնչվել է ուսանողների ակտիվությամբ ամբողջ երկրով և գրել է միության մասին ։
Ռոջերն աջակցում է այնպիսի կազմակերպություններին, ինչպիսիք են ACLU-ն և այլ նմանատիպ կազմակերպություններ ։
Ռոջերսին գովում էին տարբեր ԶԼՄ-ները, քանի որ նա հանդես է եկել սեքսիստական մեկնաբանությունների դեմ ելույթով ։ Ռոջերսը միացել է սոցիալական մեդիային, որպեսզի արտահայտի իր ջղայնությունը։ Նրան աջակցում էին հետևորդները, հասարակությունը և ԶԼՄ-ը ։
Կոսմոպոլիտեն
Կոսմոպոլիտեն, ալկոհոլային խմիչք։
Պատմություն
Օրիգինալ կոկտեյլը եղել է հատուկ թողարկած Absolut Citron օղու համար, որը ուներ կիտրոնի համ։ Ըստ մեկ այլ վարկածի «Կոսմոպոլիտենը» ստեղծել է Չերլի Կուկը կին բարմենը, ով իր տված հարցազրույցում ասել է, որ այս խմիչքի ստեղծման մասին մտածել է 1985 թվականին, չնայած 70-ական թվականներին այն հայտնի էր համասեռամոլների բարերում։ Նրա տված բաղադրության մեջ «Կոսմոպոլիտենը» այսպիսին էր՝ «Absolut Citron» օղին, նարնջի լիկյոռ, տրիպլ-սեկ, կիտրոնի հյութ Rose’s և մի քիչ հաղարջ։ Այս խմիչքը երկար ժամանակ տարածված է եղել համասեռամոլների համար ստեղծված բարերում։
Պատրաստման եղանակ
Սառույցի խոշոր կտորների վրա լցնել օղին, ապա կես կիտրոնի հյութը։ Թողնել 3 րոպե, ապա ավելացնել լիկյորը և թեթև խառնել։ Զարդարել կիտրոնի կտորով։
Նկարագրություն
Cosmopolitan Կոկտեյլ կոսմոպոլիտեն։ Կոկտեյլը դասական է։ Պահանջում է Օղի, Կուանտրո, Lime հյութ, Cranberry օշարակ Կոկտեյլ կոսմոպոլիտեն պատրաստելու համար անհրաժեշտ է 2 րոպե։
Պարշինո (գյուղ, Նովոդուգինսկի շրջան)
Պարշինո (Паршино), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Նովոդուգինսկի շրջանի բնակավայրեր
Նովոսյոլկի (գյուղ, Տուրիի շրջան)
Նովոսյոլկի (Новосілки), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1570 թվականին։
2001 թվականի տվյալներով Նովոսյոլկի գյուղում բնակվում էր 333 մարդ։ Բնակավայրը զբաղեցնում է 1608 կմ² տարածք։ Բնակչության խտությունը կազմում էր 207,09 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Պյոտր Գուբոնին
Պյոտր Իոնովիչ Գուբոնին (Пётр Ио́нович Губо́нин, ), առաջին գիլդիայի ռուս վաճառական, արդյունաբերող և մեկենաս։ Մինչև 1858 թվականը եղել է ճորտ գյուղացի, 1872 թվականից՝ ազնվական։
Կենսագրություն
Պյոտր Գուբոնինը ծնվել է 1825 թվականին Մոսկվայի մարզի Կոլոմենսկի գավառի Ֆեդոսինսկի վոլոստի Բորիսովո գյուղում, ճորտ որմնադիրի ընտանիքում։ Մինչև 1858 թվականը եղել է կալվածատեր Բիբիկովի ճորտ գյուղացին, 1858 թվականին ազատություն է ստացել և գրանցվել Մոսկվայի վաճառականական դասում։ Սկսել է աշխատել որպես որմնադիր, զբաղվել քարի աշխատանքների կապալառուական գործունեությամբ։ Հետագայում ինժեներ Սադովսկու հետ միասին պայմանագիր է կնքել Մոսկվա-Կուրսկ երկաթուղու քարե կամուրջների կառուցման համար, այնուհետև մասնակցել է Օրյոլ-Վիտեբսկ ։, Գրյազե-Ցարիցին, Լոզովո-Սևաստոպոլ, Ուրալ, Գորնոզավոդսկ, Բալթյան և այլ երկաթուղային ճանապարհների շինարարությանը։ Վասիլի Կոկորևի հետ միասին կազմակերպել են Բաքվի նավթային ընկերությունը և Հյուսիսային ապահովագրական ընկերությունը։ Ղրիմի Գուրզուֆի բնակավայրում գնել է կալվածքը, որտեղ սկսել է զբաղվել գինեգործությամբ և փորձել է այն դարձնել եվրոպական հանգստավայր։ Գուբոնինը Գուրզուֆում կառուցել է Սուրբ Աստվածածնի Վերափոխման տաճարը։
Գուբոնինը սերտորեն ներգրավված է եղել Մոսկվայի Քրիստոս Փրկիչ տաճարի կառուցման և բազմաթիվ այլ բարեգործական ծրագրերում։ Գուբոնինի միջոցներով Մոսկվայում կառուցվել է Կոմիսարովի տեխնիկումը, ֆինանսավորել է նաև Պոլիտեխնիկական թանգարանի շինարարությունը։ Տվերում նրա միջոցներով կառուցվել է հոգևոր ճեմարանի շենքը ։
Ռուսական տեխնիկական ընկերության աշխատանքում իր ներդրման համար Գուբոնինը ստացել է առևտրի խորհրդականի կոչում։
Ազնվականության դաս նրան տրվել է «1870-1872 թվականների նվիրատվությունների դիմաց այդ տարիներին Մոսկվայում անցկացված պոլիտեխնիկական ցուցահանդեսի կազմակերպման և պահպանման համար և նկատի ունենալով իր գործերով և ունեցվածքով հանրային շահին նպաստելու նրա ցանկությունը»։ Ցուցահանդեսում Գուբոնինը ղեկավարել է երկաթուղային բաժինը։
Սևաստոպոլի ճանապարհի կառուցումից հետո՝ 1875 թվականին, Գուբոնինը դարձել է իսկական պետական խորհրդական, որը տոհմական ազնվականություն է տվել իր որդիներին՝ Սերգեյին և Նիկոլային։ 1878 թվականին Գուբոնինները ստացել են ազնվական զինանշան՝ «Ոչ թե քո, այլ հայրենիքի համար» նշանաբանով ։
Գուբոնինը եղել է Մոսկովյան Կայսերական տեխնիկական ուսումնարանի մանկավարժական խորհրդի պատվավոր անդամ, բնագիտության, մարդաբանության և ազգագրության սիրողական ընկերության անդամ։ 1871 թվականին նա անհատական կրթաթոշակ է սահմանել Մոսկվայի համալսարանի ֆիզիկամաթեմատիկական ֆակուլտետում դասընթացն ավարտելուց հետո կրթությունը շարունակող ուսանողների համար (302 ռուբլի 50 կոպեկի չափով)։
Գուբոնինի կարողությունը գնահատվել է մոտ 20 միլիոն ռուբլի։
Պյոտր Իոնովիչ Գուբոնինը մահացել է 1894 թվականի սեպտեմբերի 30-ին Մոսկվայում, իր կտակի համաձայն թաղվել է Գուրզուֆում։
Հետաքրքիր փաստ
Դեռևս ճորտ Պյոտր Գուբոնինը «1856 թվականի նոյեմբերի 8-ին Մոսկվայի Մեծ թատրոնի վերականգնման աշխատանքներում մասնակցության համար Ամենաողորմածի կողմից պարգևատրվել է արծաթե մեդալով (ինչպես նշված է փաստաթղթում)՝ «Աշխատասիրության համար» մակագրությամբ, որը կրում են Աննինսկի ժապավենի լամբակի վրա»։ Ցարի այդ մրցանակը առաջինն է վարկանիշով և առաջինը Պյոտր Գուբոնինի համար ։
Պիցցի (ֆուտբոլիստ)
Լուիս Միգուել Աֆոնսո Ֆերնանդես, ավելի հայտնի է որպես Պիցցի (Luís Miguel Afonso Fernandes, ), պորտուգալացի ֆուտբոլիստ, կենտրոնական կիսապաշտպան։ Հանդես է գալիս պորտուգալական «Բենֆիկայի» և Պորտուգալիայի ազգային հավաքականի կազմում։
Կարիերայի սկիզբը
Պիցցին իր ֆուտբոլային կարիերան սկսել է «Բրագանսա» ֆուտբոլային ակումբի կազմում։ 2007 թվականին Պիցցին տեղափոխվել է «Բրագա»։
Իսպանիա
2011 թվականի օգոստոսի 30-ին Պիցցին վարձակալական հիմունքներով տեղափոխվել է իսպանական «Ատլետիկո Մադրիդ»։ Լա Լիգայում նա իր դեբյուտը նշել է 2011 թվականի սեպտեմբերի 18-ին՝ «Ռասինգի» դեմ խաղում փոխարինելով Ռադամել Ֆալկաոյին։ Մրցաշրջանի վերջում իսպանական ակումբը ամբողջովին գնել է ֆուտբոլիստի տրանսֆերը ։
2012/13 մրցաշրջանը Պիցցին հանդես է եկել «Դեպորտիվո Լա Կորունյա»-ի կազմում։ Նա թիմի կազմում մասնակցել է 35 հանդիպման՝ դառնալով 8 գոլի հեղինակ։
«Բենֆիկա»
2013 թվականի հուլիսի 26-ին Պիցցին 6 միլիոն եվրոյի դիմաց տեղափոխվել է պորտուգալական «Բենֆիկա» ։ Թիմի կազմում իր դեբյուտը Պիցցին նշել է 2014 թվականի հոկտեմբերի 5-ին՝ Պրիմեիրա Լիգայի շրջանակներում կայացած «Արոուկա»-ի դեմ խաղում ։
Թիմի կազմում իր առաջին գոլը նա խփել է 2015 թվականի հունվարի 14-ին՝ Պորտուգալիայի լիգայի գավաթի խաղարկության երրորդ փուլի շրջանակներում կայացած «Արոուկայի» դեմ խաղում։ Հանդիպումն ավարտվել է 4-0 հաշվով ։ Իսկ Պրիմեիրա Լիգայում նա իր առաջին գոլը խփել է 2015 թվականի փետրվարի 28-ին՝ «Էստրոիլի» դեմ խաղում (6-0) ։
Արտաքին հղումներ
Կատեգորիա:Բրագայի ֆուտբոլիստներ Կատեգորիա:Ատլետիկո Մադրիդի ֆուտբոլիստներ Կատեգորիա:Դեպորտիվո Լա Կորունյայի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Էսպանյոլի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պորտուգալացի ֆուտբոլիստներ Կատեգորիա:Պասուշ դե Ֆերեյրայի ֆուտբոլիստներ Կատեգորիա:Բրագանսայի ֆուտբոլիստներ Կատեգորիա:Լա Լիգայի ֆուտբոլիստներ
Գյունդուզուլու
Գյունդուզուլու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Գեորգենի
Գեորգենի, բարդածաղկավորների ընտանիքի բազմամյա, պալարաձև հաստացած արմատներով բույս։ Ցողունը սնամեջ Է` 35-200 սանտիմետր բարձրությամբ։ Տերևները հակադիր են և փետրաձև։ Ծաղկաբույլը զամբյուղ Է` կազմված բազմաթիվ խողովակավոր և լեզվակաձև ծաղիկներից։ Հայտնի են գեորգենու վայրի 15 տեսակ՝ տարածված Մեքսիկայում ու Գվատեմալայում, և հիբրիդացումով ստացված ավելի քան 8000 տեսակ։ Գեորգենին բազմացնում են կտրոններով, պալարների բաժանումով և սերմերով։ Խոշոր ծաղկաբույլեր ստանալու նպատակով թուփն ազատում են ավելորդ ընձյուղներից, թողնում ոչ ավելի, քան 3 շիվ։ Ձմռան ցրտերից պահպանելու համար պալարներն աշնանը հանում են հողից, մաքրում, չորացնում և պահում 4-5 °C ջերմաստիճանում։ Հայկական ԽՍՀ-ում մշակում էին գեորգենու բազմաթիվ տեսակներ, հատկապես Կիրովականում (այժմ Վանաձոր), Դիլիջանում, Ստեփանավանում։
Կատեգորիա:Բարդածաղկավորներ
Վելիկա Կլադուշա (համայնք)
Արտաքին հղումներ
Կատեգորիա:Բոսնիա և Հերցեգովինայի վարչական բաժանում
Ռաշամ Ռշտունի
Ռաշամ Ռշտունի, հայ նախարար և զորավար Մեծ Հայքում, Վասպուրական աշխարհի Ռշտունիք գավառի տանուտերը, Բարզափրան Ռշտունու եղբայրը, Ռշտունիների նախարարական տոհմից  ։
Կենսագրություն
Մ․թ․ա․ 51-39 թվականներին Ռաշամ Ռշտունին իր եղբոր՝ Բարզափրանի հետ արշավել է Պաղեստին, գերի է բերել բազմաթիվ հրեաների՝ իրենց քահանայապետ Հյուրկանոսի հետ և բնակեցրել Վանա լճի Աղթամար կղզում հիմնադրված Աղթամար քաղաքում։ Ենթադրվում է, որ նրա անունից է առաջացել Ռշտունիք գավառի և տոհմի անունը  ։
Ծանոթագրություններ
Կատեգորիա:Ռշտունիներ Կատեգորիա:Հայ զորավարներ Կատեգորիա:Հայ նախարարներ
Վելիկա Կլադուշա (այլ կիրառումներ)
Վելիկա Կլադուշա կարող է վերաբերել՝
Կաստել Գաբիանո
Կաստել Գաբիանո (Castel Gabbiano), կոմունա Իտալիայում, գտնվում է Լոմբարդիա մարզի Կրեմոնա գավառում ։
Կոմունայի հովանավորն է Բերգամոյի սուրբ Ալեքսանդրը։ Տոնը նշվում է օգոստոսի վերջին կիրակի օրը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
(4428) Խոտինոկ
(4428) Խոտինոկ (Khotinok), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 18-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,366171 ա. մ., առավելագույնը մոտենում է 1,8006 ա. մ. հեռավորության վրա և հեռանում 2,9318 ա. մ. ։ Արեգակի շուրջ մեկ ամբողջական պտույտ է կատարում 1329,44 երկրային օրվա ընթացքում, իր ուղեծրով շարժվելով միջինում 0,270792 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,81° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ազատ հայրենիք դաշինք
Ազատ հայրենիք դաշինք, հինգ քաղաքական կուսակցություններից կազմված քաղաքական դաշինք Հայաստանում ։
Պատմություն
Դաշինքը հիմնադրվել է 2021 թվականի մայիսին և հետագայում հայտարարել է 2021 թվականին Հայաստանում կայանալիք խորհրդարանական ընտրություններին մասնակցելու իր մտադրության մասին։ Միքայել Հայրապետյանն առաջադրվել էր դաշինքի ղեկավարի պաշտոնում, մինչդեռ Անդրիաս Ղուկասյանը դաշինքի թեկնածուն էր վարչապետի պաշտոնում ։ Ընտրությունների արդյունքում դաշինքը հավաքել է ընտրողների ձայների ընդամենը 0,32 տոկոսը ` չկարողանալով որևէ ներկայացուցչություն ստանալ Ազգային ժողովում։
Անդամներ
Դաշինքի անդամ կուսակցություններն են `
Արտաքին հղումներ
Կատեգորիա:Հայաստանի կուսակցություններ
Խարխին
Խարխին, գյուղ Արևմտյան Հայաստանում, Էրզրումի վիլայեթի Դերջան գավառում ։ Գտնվում էր Մամախաթուն քաղաքից 18 կմ հարավ-արևմուտք։
Պատմություն
Խարխինի բնակիչները բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է բռնագաղթի ճանապարհին։
Բնակչություն
1872-1873 թվականներին ուներ 20 տուն բնակիչ։ 1909 թվականին ուներ 25 տուն հայ և 50 տուն թուրք բնակիչ։ 1914 թվականին ուներ 150 տուն, որից 38-ը` հայկական։
Տնտեսություն
Զբաղվում էին երկրագործությամբ և անասնապահությամբ։
Պատմամշակութային կառույցներ
Գյուղում կար Ս. Աստվածածին անունով եկեղեցի։ Խարխինի մոտակայքում գտնվում էր Ս. Սարգիս վանքը։
Կրթություն
Խարխինն ուներ երկսեռ հայկական վարժարան, որտեղ 1872-1873 թվականներին սովորում էին 20, իսկ 1914 թվականին` 40 աշակերտ ։
Ծանոթագրություններ
Կատեգորիա:Արևմտյան Հայաստանի գյուղեր
Ալբերտո Սորիանո
Ալբերտո Սորիանո (Alberto Soriano, ), արգենտինացի բուսաբան, գյուղատնտես և ֆիզիոլոգ։
Կենսագրություն
Ծնվել է 1920 թվականի օգոստոսի 27-ին Բուենոս Այրեսում։
Colégio Nacional Mario Moreno-ում ստացել է բակալավրի աստիճան։ 1942 թվականին ավարտել է Բուենոս Այրեսի համալսարանի գյուղատնտեսության ֆակուլտետը, դարձել է բույեսրի ֆիզիոլոգիայի ամբիոնի ընթերակա, իսկ հետո Universidad Nacional del Litoral-ում զբաղեցրել է պրոֆեսորի պաշտոնը։
Մահացել է 1998 թվականի հոկտեմբերի 20-ին Բուենոս Այրեսում։
Գիտական գործունեություն
Մասնագիտել է սերմնավոր բույսերի ուղղությամբ ։
Արտաքին հղումներ
Կատեգորիա:Արգենտինացի բուսաբաններ Կատեգորիա:Արգենտինացի ֆիզիոլոգներ Կատեգորիա:Գյուղատնտեսներ Կատեգորիա:Բուենոս Այրեսի համալսարանի շրջանավարտներ
Եկվորները 2։ Ժամանակի միջանցքները
«Եկվորները 2։ Ժամանակի միջանցքները»(Les couloirs du temps: Les visiteurs 2)՝ ֆրանսիական կինոկատակերգություն, ռեժիսոր Ժան Մարի Պուարյեի ֆիլմը, «Եկվորները» ֆիլմի շարունակությունը։ Ֆիլմի գլխավոր դերակատարներն են ֆրանսիական կինոյի նշանավոր աստղեր՝ Ժան Ռենոն և Քրիստեան Կլավյեն։